Document ID: 32007R1024

KOMISJONI MÄÄRUS (EÜ) nr 1024/2007,
3. september 2007,
millega muudetakse määrust (EÜ) nr 409/2007, millega asendatakse nõukogu määruse (EÜ) nr 673/2005 (millega kehtestatakse täiendavad tollimaksud teatavatele Ameerika Ühendriikidest pärinevatele toodetele) I ja II lisa
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 25. aprilli 2005. aasta määrust (EÜ) nr 673/2005, millega kehtestatakse täiendavad tollimaksud teatavatele Ameerika Ühendriikidest pärinevatele toodetele, (1) eriti selle artiklit 3,
ning arvestades järgmist:
(1)
Komisjoni määrusega (EÜ) nr 409/2007 lisati 32 toodet nõukogu määruse (EÜ) nr 673/2005 I lisas esitatud loetelusse. Seega tuleb Ameerika Ühendriikidest pärit kõnealuste toodete suhtes kohaldada 15 % täiendavat väärtuselist tollimaksu alates 1. maist 2007.
(2)
Selleks et täita importijate õigustatud ootusi, tuleb selgituseks märkida, et kõnealust täiendavat tollimaksu ei kohaldata toodete suhtes, mis määruse (EÜ) nr 409/2007 kohaldamise päeval juba kuulusid tolli järelevalve alla ja mille sihtkohta ei ole võimalik muuta.
(3)
Selleks et vältida edasisi viivitusi kõnealuste kaupade tollivormistusel, tuleb käesolev määrus jõustada selle avaldamise kuupäeval.
(4)
Käesoleva määrusega ettenähtud meetmed on kooskõlas kaubanduse survemeetmete komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 409/2007 artikli 3 lõige 2 asendatakse järgneva tekstiga:
„CN-koodide (2)4803 00 31, 4818 30 00, 4818 20 10, 9403 70 90, 6110 90 10, 6110 19 10, 6110 19 90, 6110 12 10, 6110 11 10, 6110 30 10, 6110 12 90, 6110 20 10, 6110 11 30, 6110 11 90, 6110 90 90, 6110 30 91, 6110 30 99, 6110 20 99, 6110 20 91, 9608 10 10, 6402 19 00, 6404 11 00, 6403 19 00, 6105 20 90, 6105 20 10, 6106 10 00, 6206 40 00, 6205 30 00, 6206 30 00, 6105 10 00, 6205 20 00 ja 9406 00 11 alla kuuluvad tooted, mille puhul saab tõendada, et nad olid käesoleva määruse kohaldamise kuupäeval juba teel ühendusse või ajutiselt ladustatud, vabatsoonis või -laos või peatamisprotseduurile suunatud ühenduse tolliseadustiku tähenduses ning mille sihtkohta ei ole võimalik muuta, ei kuulu maksustamisele täiendava tollimaksuga.
Artikkel 2
Käesolev määrus jõustub selle Euroopa Liidu Teatajas avaldamise päeval.
Seda kohaldatakse alates 1. maist 2007.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 3. september 2007

Labels: 3
15
18